James Bond-legende sterfRoger Moore as James Bond Moore was die derde akteur om die rol van die Britse geheime agent te vertolk, tussen 1973 en 1985. Hy het in sewe rolprente die hoofrol vertolk, waaronder Live and Let Die en The Spy Who Loved Me. Moore se kinders het in ’n verklaring gesê hul pa is in Switserland oorlede ná ’n kort, “dapper” stryd teen kanker. “Die liefde waarmee hy in sy laaste dae omring is, is so fantasties dat dit nie eens in woorde omgesit kan word nie,” het sy kinders Deborah, Geoffrey en Christian gesê. Volgens die verklaring het Moore sy werk vir Unicef, die Verenigde Nasies se Kinderfonds, as sy grootste prestasie beskou. Moore se stiefdogter is in 2016 ook aan kanker oorlede. Volgens Moore se kinders sal hy tydens ’n private diens in Monaco begrawe word. Moore was ook bekend vir sy rol in die televisiereeks The Saint.